เสร็จจากทำธุระที่เซ็นทรัลลาดพร้าว ก็เลยแวะมานั่งสบายๆชิวๆ ที่ร้านนี้ ร้านบรรยากาศดี มีทั้งอินดอร์ เอ้าต์ดอร์ ที่นั่วค่อนข้างเยอะ ร้านดูไม่กว้างมากนัก ออกไปทางแออัดนิดๆ สไตล์การตกแต่งร้านออกแนววินเทจ ตกแต่งด้วยของสะสม ของโบราณ เปิดเพลงคลอเบาๆชิวๆ พนักงานที่นี่มีค่อนข้างเยอะแต่ก็ยังดูแลไม่ทั่วถึงเท่าไหร่ อาหารรอไม่นานมากนัก สั่งเบียร์ไฮเนเก้นไป1ขวด มาเป็นวุ้นน่าดื่มมาก กับแกล้มก็เป็นยำสามกรอบที่กรอบและเปรี้ยวเผ็ดกำลังดี อีกอย่างเป็นหมูแดดเดียวที่รสชาติเค็มๆหน่อย แต่ไม่แห้งไม่เหนียวเลย ทานคู่กับเบียร์วุ่นเข้ากันดีเลย แต่เรื่องราคาจะดูแพงไปนิดเมื่อเทียบกับปริมาน แต่รวมๆก็ถือว่าโอเค รสชาติอร่อย เบียร์เย็น บรรยากาศสบายๆ